Scott Flansburg

Skott Flansburg (1963-yil 28-dekabrda tug'ilgan) "Inson kalkulyatori" deb nomlangan amerikalik va aqliy hisoblash tezligi bo'yicha Ginnesning rekordlar kitobiga kirgan. U The National Counting Bee jurnalining yillik boshlovchisi va elchisi, matematika o'qituvchisi va ommaviy axborot vositalarida taniqli. U Bolalaringiz Uchun Matematika Sehri va Matematika Sehri kitoblarini nashr etgan.

Biografiya

Yoshligi 
Flansburg 1963-yil 28-dekabrda Nyu-Yorkning Herkimer shahrida tavallud topgan. Uning gapiga ko'ra, u o'zining aqliy hisoblash qobiliyatini kashf qilganida to'qqiz yoshda bo'lgan. Uning aytishicha, u oʻqituvchisi doskaga 4 ta raqamni bir-biriga qoʻshishni soʻraganida, u matematika darsiga e’tibor bermagan. U ustunlarni o'rgatilgandek  o'ngdan chapga qo'shish o'rniga, ularni chapdan o'ngga qo'shib, muammoni hal qilar edi. Matematika faniga qiziqib, u oilasining do'konda  oziq-ovqat mahsulotlarining hisobini yurita boshladi, shunda otasi jami pul yig'ilmasdan oldin kassirga aniq chek berishi mumkin edi.  Bolaligida u raqamlardagi burchaklarning shakllari va raqamlari ularning qiymatlariga ishora ekanligini payqab qolgan va barmoqlarida 1 dan 10 gacha emas, balki 0 dan 9 gacha sanay boshlagan.

Erta karyera 
Flansburg kalkulyator aniqligida chaqmoq tezligida qoʻshish, ayirish, koʻpaytirish, boʻlish va kvadrat va kub ildizlarini topishi mumkin. Taxminan 1990-yilda u o'z qobiliyatlarini ko'ngilochar va ta'lim sohasida ishlata boshladi. 

1991-yilda u to'g'ridan-to'g'ri marketing sotuvchilari uchun mo'ljallangan  o'quv qo'llanmasi va uning usulini o'rgatuvchi to'rtta kassetali yozuvdan tashkil topgan "Inson kalkulyatori tizimi"ni yaratishda jalb etilgan. O'sha yilning bahorida u o'z mahsulotini targ'ib qilish uchun Mayk Levi boshchiligidagi "Ajoyib kashfiyotlar" nomli reklama shousida paydo bo'ldi. Dastur boshida u milliy ommaviy axborot vositalarida birinchi marta "Inson kalkulyatori" sifatida tanishtirildi.

Flansburg Regis va Keti Li bilan Live- da paydo bo'lgandan s'ong Regis Filbin tomonidan "Inson kalkulyatori" deb atalgan. 

Ginnesning rekordlar kitobi uni 2001 va 2003-yillarda "Eng tez inson kalkulyatori"  ro'yxatiga kiritdi,  u bir xil raqamni 15 soniyada o'sha raqam o'ziga boshqa birov kalkulyator yordamida qo'shganga nisbatan tezroq hisoblagan va rekordini yangilagan.  1999-yilda u kun, oy va yil sifatida noldan foydalangan holda 13 oylik taqvimni ixtiro qildi va uni "Inson Kalkulyator Kalendar" deb nomladi. 

1998-yilda u Harper Paperbacks kitobining "Farzandlaringiz uchun matematik sehr: matematika fanini qiziqarli va oson qilish uchun inson kalkulyatoridan yuzlab o'yinlar va mashqlar" kitobini nashr etgan.  Uning " Math Magic: How to Master Daily Math muammolarni " kitobining qayta ko'rib chiqilgan nashri 2004-yilda chop etilgan

"The Counting Bee" tanlovi 
Flansburg butun dunyo bo'ylab turli yosh toifalaridagi eng tez odam hisoblagichlarini topish uchun xar yili tez sur'atda o'tkaziladigan "Counting Bee" tanlovining asoschisi hisoblanadi. 15 soniyalik ortga sanash asosida "matletlar"(math+athlete) har bir darajadagi sonli javoblarni hisoblash uchun tezlikka musobaqa qilishadi. Har bir daraja uchun ularga tasodifiy boshlang'ich raqamlar beriladi va belgilangan raqam bilan hisoblashni buyuriladi. Boshlang'ich raqamlar va hisoblash raqamlari har bir daraja bilan qiyinlashadi. Eng yaxshi matletlar eng ko'p darajalarni muvaffaqiyatli yakunlaganlar hisoblanadi. Butun davlat va mamlakat bo'yicha o'tkaziladigan musobaqalar yosh guruhlari bo'yicha Counting Bee jahon chempionlarini aniqlaydi.

Inson kalkulyatori 
Skott Flansburg "Inson kalkulyatori" deb nomlangan aqliy matematika dasturini ishlab chiqdi. Skottning kursi "Inson kalkulyatori" bo'lish uchun bosqichma-bosqich qo'llanmani taqdim etadi. Skott ushbu qo'llanmani odamlarga aqliy matematikani o'zlashtirishga yordam berish uchun yaratgan. Mashg'ulot raqamlar ortidagi noaniq va yashirin naqshlar va ularning kundalik hayotimizda qanday ishlatilishini o'z ichiga oladi.

O'rgatuvchi sifatida 
Taxminan 1990-yildan beri  Flansburg muntazam maktablarda taqdimotlar va ma'ruzalar o'tkazdi.  U NASA, IBM, Smitson instituti, Milliy matematika o'qituvchilari kengashi  va aqliy hisoblash bo'yicha Jahon kubogi kabi tashkilotlarda ma'ruzachi bo'lgan. Oxirgisi Flansburgni "vizual [aqliy] kalkulyatordan ko'ra ko'proq eshitish vositasi" deb ta'rifladi. 

Flansburgning "shaxsiy topshiriqlar"idan biri kattalar va bolalarda matematikaga bo'lgan ishonch va o'ziga bo'lgan qadrini oshirish uchun ta'limdan foydalanishdir. "Nega matematikada yomon bo'lish ijtimoiy jihatdan maqbul bo'lib qoldi?", dedi u. “Agar siz savodsiz bo'lganingizda, televizorda buni atmagan bo'lardingiz, lekin matematikada yomonligingizni aytishingiz mumkin. Biz munosabatni o'zgartirishimiz kerak". Uning fikricha, talabalar jadvalni eslab qolishdan ko'ra hisoblash usullarini yaxshi bilishlari kerak. 

Flansburg har yili Butunjahon matematika kunining mezboni va elchisi hamda Butunjahon matematika kuniga tayyorgarlik koʻrayotgan talabalar uchun tashkillashtirilgan American Math Challenge musobaqasining rasmiy targʻibotchisidir.

OAVdagi chiqishlari 
Flansburg Opra Uinfri shousi, Ellen DeGeneres shousi, Jey Leno bilan kechgi shou va Larri King Live kabi teleko'rsatuvlarda paydo bo'ldi. 2009-yil 26-aprelda Yaponiyaning Asahi's Otona no Sonata dasturida u 15 soniyada 37 ta javob bergan va oʻzi o'rnatgan jahon rekordini o'zi yangiladi.  U 2010-yil 5-avgustda The History kanalida namoyish etilgan Sten Lining Superodamlar filmining birinchi epizodida The Human Calculator rolida tasvirlangan. Epizodning bir qismi uning miya faoliyatini tahlil qiladi.  Murakkab hisob-kitoblarni amalga oshirayotganda fMRI skaneri frontal korteksning Brodman sohasi 44-hududida faollik yo'qligini ko'rsatdi; Buning o'rniga, 44-maydondan biroz yuqoriroq va motor korteksiga yaqinroq joyda faollik kuzatilgan edi. 

2016-yil yanvar oyida Flansburg H2 da The Human Calculator teleko'rsatuvini o'tkazdi.

Shaxsiy hayoti 
Flansburg Nyu-Yorkning Herkimer shahrida istiqomat qiladi.

Nashrlar 

 Farzandlaringiz uchun matematik sehr (1998) 
 Matematik sehr (2004)

Manbalar

Havolalar 

 
1963-yilda tugʻilganlar
Yashayotgan insonlar
Inson kalkyulator
Nyu Yorkliklar
Matematik